ROZHODNUTIE RADY
zo 17. februára 2005,
ktorým sa menujú dvaja nemeckí členovia a dvaja nemeckí náhradníci Výboru regiónov
(2005/157/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 263,
so zreteľom na návrh nemeckej vlády,
keďže:
(1)
Rada prijala rozhodnutie 2002/60/ES (1), ktorým sa menujú členovia a náhradníci Výboru regiónov.
(2)
V dôsledku skončenia funkčného obdobia Barbary RICHSTEINOVEJ a Manfreda LENZA, ktoré bolo Rade oznámené 12. januára 2005, sa uvoľnili dve miesta, v dôsledku skončenia funkčného obdobia Wolfganga KLEINA, ktoré bolo Rade oznámené 7. decembra 2004, sa uvoľnilo jedno miesto náhradníka Výboru regiónov a v dôsledku odstúpenia Hansa-Georga KLUGEHO, ktoré bolo Rade oznámené 21. decembra 2004, sa uvoľnilo jedno miesto náhradníka Výboru regiónov.
ROZHODLA TAKTO:
Jediný článok
Za členov Výboru regiónov sú vymenovaní:
a)
za člena:
Gerd HARMS
Bevollmächtigter des Landes Brandenburg für Bundes- und Europaangelegenheiten
Staatssekretär in der Staatskanzlei
ako náhrada za Barbaru RICHSTEINOVÚ
Barbara RICHSTEINOVÁ
Abgeordnete des Landtages Brandenburg
(poslankyňa brandenburského Landtagu)
ako náhrada za Manfreda LENZA;
b)
za náhradníkov:
Markus KARP
Staatssekretär im Ministerium für Wissenschaft, Forschung und Kultur
ako náhrada za Hansa-Georga KLUGEHO
Steffen REICHE
Mitglied des Landtages
ako náhrada za Wolfganga KLEINA
na zvyšný čas funkčných období, ktoré trvajú do 25. januára 2006.
V Bruseli 17. februára 2005